**GRŴP LLYWODRAETHU NOS - Datganiad Sefyllfa – Ôl Troed wedi'i Glustnodi/Gwarchodedig: Sector Gofal Cymdeithasol**

Trosolwg o'r Sector Gofal Cymdeithasol

Mae'r sector gofal cymdeithasol yn cael ei oruchwylio gan Skills for Care and Development (SFCD) - cynghrair o sefydliadau allweddol o Ogledd Iwerddon, yr Alban, Cymru, Lloegr ac Iwerddon, gyda rolau amrywiol ar draws gofal cymdeithasol, gwaith cymdeithasol a'r blynyddoedd cynnar, a chyda cyfrifoldebau ar draws datblygu a rheoleiddio'r gweithlu. Mae'n cynnwys y pedwar cyngor gofal: Cyngor Gofal Cymdeithasol Gogledd Iwerddon (NISCC), Cyngor Gwasanaethau Cymdeithasol yr Alban (SSSC), Gofal Cymdeithasol Cymru (SCW), a Sgiliau ar gyfer Gofal yn Lloegr (SFC). Mae hefyd yn cynnwys Cynghrair y Blynyddoedd Cynnar, Social Work England a CORU (Rheoleiddwyr Iechyd a Gofal Cymdeithasol Proffesiynol yn Iwerddon). Mae pennu safonau a rheoleiddio yn rhan o’r cylch gwaith a osodir i’r sefydliadau gan eu llywodraethau.

Mae gan bob un gyfrifoldeb statudol mewn perthynas â hyrwyddo a chynnal safonau dysgu a datblygu ar gyfer gweithlu proffesiynol, cymwys a hyderus:

* Deddf Iechyd a Gwasanaethau Cymdeithasol Personol (Gogledd Iwerddon) 2001
* Deddf Iechyd a Gofal Cymdeithasol (Gogledd Iwerddon) 2022
* Deddf Rheoleiddio Gofal (Yr Alban) 2001
* Deddf Rheoleiddio ac Arolygu Gofal Cymdeithasol (Cymru) 2016
* Deddf Gofal 2014
* Deddf Gweithwyr Proffesiynol Iechyd a Gofal Cymdeithasol 2005, Deddf Gweithwyr Proffesiynol Iechyd a Gofal Cymdeithasol (Diwygiad) 2012, Deddf Iechyd (Darpariaethau Amrywiol) 2014, Deddf Gweithwyr Proffesiynol Iechyd a Gofal Cymdeithasol (Diwygiad) 2017, Deddf Gweithwyr Proffesiynol Iechyd a Gofal Cymdeithasol (Diwygiad) 2019.

Mae Safonau Galwedigaethol Cenedlaethol (NOS) yn cael eu datblygu ar y cyd gan NISCC, SSSC, SFC, a SCW ynghyd â chyflogwyr gofal cymdeithasol. Dyma'r safonau ymarfer y mae'n rhaid i bobl eu cyflawni wrth weithio mewn rhai rolau gwasanaeth cymdeithasol ac maent yn cynnwys gwybodaeth a dealltwriaeth sy'n gysylltiedig â'r rôl honno.

Eithrio o Gytundeb Fframwaith Aml-Gyflenwr y Safonau a Fframweithiau

Mae Cytundeb Fframwaith Aml-Gyflenwr ar waith i ddarparu datblygiad NOS ar gyfer Llywodraethau Datganoledig Gogledd Iwerddon, yr Alban a Chymru. Gall codau Dosbarthu Galwedigaethol Safonol Penodol (SOC) fod y tu allan i'r Cytundeb Fframwaith hwn oherwydd rolau a chyfrifoldebau rheoleiddio mewn perthynas â datblygu safonau, cymwysterau a fframweithiau prentisiaeth a rheoleiddio gwaith cymdeithasol a hyfforddiant gofal cymdeithasol.

Ôl troed y Sector Gofal Cymdeithasol Gwarchodedig

Yn 2016 cyhoeddodd Comisiwn y DU dros Gyflogaeth a Sgiliau (UKCES) ddatganiad i SFCD i gadarnhau ei fod wedi'i eithrio o gynnig am weithgareddau safonau a fframwaith trwy fframwaith cyflenwyr oherwydd ei ddyletswyddau cyfreithiol presennol.

Mae'r Grŵp Llywodraethu NOS (NOS GG) yn ategu’r sefyllfa honno ac wedi cadarnhau'r penderfyniad i eithrio'r sector Gofal Cymdeithasol o Gytundeb Fframwaith Aml-Gyflenwr Safonau a Fframweithiau. Mae hyn yn ymwneud yn benodol â'r Codau / galwedigaethau SOC2020 y manylir arnynt yn Nhabl 1 yr Atodiad, a NOS cysylltiedig.

Trefniadau ariannol

Nid oes sicrwydd o gyllid cyhoeddus ar gyfer datblygu/adolygu safonau a fframweithiau. Gall corff sy'n cynrychioli sector "hunangyllido" gweithgareddau NOS ond rhaid iddynt gydymffurfio â Meini Prawf Ansawdd NOS.

Oherwydd natur reoleiddiol y sector gofal cymdeithasol, bydd adolygu a datblygu NOS a’u cyfieithu i’r Gymraeg ar gyfer y Codau / galwedigaethau SOC2020 y manylir arnynt yn Nhabl 1 yr Atodiad naill ai'n cael eu hariannu trwy: hunan-gyllido cynghrair, grantiau a ddarperir gan un neu fwy o unedau noddi ar wahân gan y Llywodraeth, neu drwy sianeli caffael amgen. Er enghraifft, contractau trydydd parti a gafaelwyd trwy'r Cytundeb Fframwaith Aml-Gyflenwr, neu wahoddiad i osod pris.

Protocolau ar adolygu a datblygu NOS, a’u cyfieithu i’r Gymraeg - sector Gofal Cymdeithasol

Derbyniwyd cadarnhad gan y pedwar Corff Gofal Cymdeithasol, ac unedau nawdd priodol y Llywodraethau Datganoledig eu bod gyda'i gilydd yn cefnogi tendro gan SSSC am y gwaith sy'n gysylltiedig â NOS ac yn ei arwain.

Bydd SSSC yn cysylltu â chynghorau gofal y DU yn flynyddol i sefydlu'r angen am adolygu a datblygu NOS a’u cyfieithu i’r Gymraeg.

Gwahoddir SSSC hefyd i gyflwyno datganiad am y galw i GG drwy ei asiant rheoli bob hydref, i ddarparu trosolwg o ofynion safonau a fframweithiau ar gyfer y flwyddyn bresennol a'r dyfodol, ac i sicrhau y gellir rhoi'r mecanweithiau sicrhau ansawdd angenrheidiol ar waith ar gyfer y flwyddyn ariannol ganlynol.

Lle nodwyd bod angen adolygu a datblygu NOS a’u cyfieithu i’r Gymraeg, bydd SSSC yn gyfrifol am sicrhau bod cynghorau gofal y DU ac aelodau eraill o'r gynghrair yn cael eu gwahodd/cymryd rhan mewn gweithgaredd adolygu/datblygu a bod pob cynnyrch NOS yn cydymffurfio â'r Meini Prawf Ansawdd presennol i alluogi'r safonau galwedigaethol i gadw'r brand NOS.

Bydd SSSC yn gyfrifol am gadw cysylltiad ag asiant rheoli NOS GG drwy gydol unrhyw weithgarwch adolygu, datblygu a chyfieithu NOS i roi'r wybodaeth ddiweddaraf am gynnydd.

Pan fo'r sector gofal yn rhannu diddordeb mewn cod/galwedigaeth SOC2020 benodol, sy'n eistedd o fewn ôl troed sector arall, bydd y NOS GG yn comisiynu datblygiad ac adolygiad o'r NOS perthnasol drwy Gytundeb Fframwaith Aml-Gyflenwr y Safonau a Fframweithiau, gyda'r gofyniad bod yn rhaid i'r cyflenwr llwyddiannus ofyn am fewnbwn gan y sector gofal.

Dyddiad: 25 Medi 2024

**ATODIAD**

**Tabl 1 – Codau a Galwedigaethau SOC2020 wedi'u heithrio o'r Cytundeb Fframwaith Aml-Gyflenwr**

Mae'r Codau Dosbarthiad Galwedigaethol Safonol (SOC) 2020 gofal cymdeithasol canlynol a chyfresi NOS cysylltiedig wedi'u heithrio o Gytundeb Fframwaith Aml-Gyflenwr Safonau a Fframweithiau, oherwydd dyletswyddau statudol a rheoleiddiol presennol a gyflawnir gan y cynghorau gofal yn y DU. Bydd y rhestr hon yn cael ei hadolygu o bryd i'w gilydd.

|  |  |
| --- | --- |
| **Cod Dosbarthiad Galwedigaethol Safonol (SOC) 2020** | **Galwedigaethau** |
| 1172 1172/00 | Rheolwyr a Chyfarwyddwyr Gwasanaethau Cymdeithasol |
| 1232 | Rheolwyr a pherchnogion gofal preswyl, dydd a chartref |
| 1232/01 | Rheolwyr Gofal Dydd |
| 1232/02 | Rheolwyr Gofal Cartref |
| 1232/03 | Rheolwyr Gofal Preswyl a pherchnogion |
| 1232/99 | Rheolwyr gofal preswyl, dydd a gofal cartref a pherchnogion n.e.c |
| 1233 1233/00 | Perchnogion gwasanaethau addysg gynnar a gofal plant |
| 2461 | Gweithwyr Cymdeithasol |
| 2461/01 | Gweithwyr Cymdeithasol Oedolion |
| 2461/02 | Gweithwyr Cymdeithasol Plant, Teulu ac Ysgol |
| 2461/03 | Gweithwyr Cymdeithasol Cyfiawnder Troseddol |
| 2461/05 | Gweithwyr Cymdeithasol Digartrefedd a Thai |
| 2461/04 | Gweithwyr Cymdeithasol Iechyd Meddwl a Gofal Iechyd |
| 2461/99 | Gweithwyr Cymdeithasol n.e.c |
| 2469/01 | Swyddogion Mabwysiadu |
| 2469/02 | Gweithwyr proffesiynol Gwasanaethau Plant a Theuluoedd |
| 2482 | Gweithwyr proffesiynol sicrhau ansawdd a rheoleiddio |
| 2482/01 | Gweithwyr proffesiynol cydymffurfio a rheoleiddio |
| 2482/02 | Gweithwyr Proffesiynol Sicrhau Ansawdd |
| 3222/01 | Swyddogion Amddiffyn Plant |
| 6114 | Gwarchodwyr plant |
| 6135 | Gweithwyr gofal a gofalwyr cartref |
| 6136 | Uwch weithwyr gofal |

**Tabl 2 – Codau a Galwedigaethau SOC2020 sydd â diddordeb a rennir**

Mae diddordeb a rennir yn bodoli rhwng y sectorau gofal ac iechyd ar gyfer y NOS sy'n ymwneud â'r Codau / galwedigaethau SOC2020 canlynol. Bydd y gwaith o ddatblygu ac adolygu NOS perthnasol yn cael ei gomisiynu gan y NOS GG drwy Gytundeb Fframwaith Aml-Gyflenwr Safonau a Fframweithiau, gyda'r gofyniad bod yn rhaid i'r cyflenwr llwyddiannus ofyn am fewnbwn gan y sector gofal.

|  |  |
| --- | --- |
| **Cod Dosbarthiad Galwedigaethol Safonol (SOC) 2020** | **Galwedigaethau** |
| 2222 2222/20 | Therapyddion galwedigaethol |
| 2469/01 | Gweithwyr proffesiynol cyngor ar gaethiwed a cham-drin sylweddau |
| 2469/04 | Gweithwyr proffesiynol datblygu cymunedol a chymdeithasol |
| 3229/04 | Gweithwyr Iechyd Meddwl |
| 3232 3232/00 | Ymarferwyr addysg gynnar a gofal plant |
| 3581 /99 | Arolygwyr safonau a rheoliadau n.e.c. |

**Tabl 3 - Enghreifftiau o Gyfresi NOS ac Arweinwyr**

Mae’r tabl yn rhoi enghreifftiau o NOS ac nid yw’n rhestr gyflawn.

|  |  |  |
| --- | --- | --- |
| **Enw’r Gyfres NOS** | **Nifer y NOS** | **Arweinydd** |
| Iechyd a Gofal Cymdeithasol | 140 | Sector Gofal |
| Arweinyddiaeth a Rheolaeth ar gyfer Gwasanaethau Gofal | 45 | Sector Gofal |
| Dysgu a Datblygiad Gofal Plant | 57 | Sector Gofal |
| Gwaith Cymdeithasol | 20 | Sector Gofal |
| Gwasanaethau Cymorth Dysgu a Datblygu | 52 | Sector Gofal |
| Gwasanaethau synhwyraidd | 4 | Sector Gofal |
| Cyflogaeth â Chymorth | 8 | Sector Gofal |
| Comisiynu, Caffael a Chontractio ar gyfer Gwasanaethau Gofal | 62 | Sector Gofal |
| DANOS (Cyffuriau ac Alcohol) | 23 | Sector Iechyd |
| Iechyd Meddwl | 31 | Sector Iechyd |